Sjekk jobbstilen til forretningskvinnen Clara | MinMote
minmote-logoLegg til i favoritterSøkChevron downdividerFjern fra favoritter
minmote-logo
Nyheter
Mote
Skjønnhet
Interiør
Video
Mine favoritter
Søk
Nyheter
Mote
Chevron down
Klær
Tilbehør
Kjendis
Brud
Mann
Skjønnhet
Chevron down
Hudpleie
Sminke
Livsstil
Hår
Interiør
Chevron down
Innredning
Gjør det selv
Hjemme hos
Video
divider
Mine favoritter
Kontakt oss
Om oss
Personvern
divider
Minmote © 2022
Mote
Sjekk jobbstilen til forretningskvinnen Clara
BALANSEGANG: Claras antrekk balanserer mellom trendy og klassisk. Hun kan alltid stole på de anvendelige designerveskene i garderoben som hun kombinerer med moteriktige elementer. Foto: The-Working-Girl.com
Franske Clara Texier (40) er et prakteksempel på at jobbantrekk ikke trenger å begrense seg til konservative dresskoder.
divider
Natalie Ngo
Publisert:
Oppdatert 16. februar 2016
Legg til i favoritter
Lagre i favoritter
Trebarnsmor Clara Texier flyttet fra Paris til Lisboa for å starte sitt eget firma, som i dag administrerer og distribuerer investeringsfond. Ved siden av full jobb og familieliv legger hun jevnlig ut sine egne jobbantrekk på motebloggen The-Working-Girl.com. Her poserer hun i alt fra mønstrete skjørt og fargerike stiletter til mørke jeans og flate sko.
– Jeg elsket moteblogger lenge før jeg begynte selv. Men jeg savnet et sted som viste realistisk inspirasjon i tråd med kleskoden på en kontorjobb, sier Texier til minMote.
Innen ulike bransjer er det ulike koder. Selv med en formell kleskode på arbeidsplassen mener Clara at man ikke trenger å gå kun i konservative dressplagg. Gjennom bloggen viser hun at det er fullt mulig å kombinere personlig stil med jobbstil.
Foretrekker du noe litt mer vågalt, kan du la deg inspirere av Dagny Thurmann-Hoelseths fargerike jobbantrekk.
Se også hvordan minMote-Sonia styler dressbuksen på fire ulike måter.
DETALJORIENTERT: Mens Clara poster antrekksbilder på bloggen, er det klærne som får skinne på egenhånd på Instagram. Foto: Instagram / @theworkinggirl
Små og store detaljer
For Clara gjelder det ikke bare å se bra ut på jobb, men samtidig føle seg komfortabel. Selv beskriver hun sin egen stil som klassisk og moderne med et feminint preg.
– Du kommer langt med et par klassikere i garderoben. Jeg legger alltid min lit til et par grå jeans og en anvendelig veske, som jeg kombinerer med mer spesielle plagg som en romantisk hvit bluse eller en fin strikkegenser, forklarer 40-åringen.
Motebloggerens beste styling-tips for en egen vri på jobbstilen er å la detaljene spille en viktig rolle.
GJENBRUK: Clara er opptatt av å få mest mulig ut av plaggene. Her ser du hvordan hun bruker samme genser og veske på tp ulike måter. Foto: Instagram / @theworkinggirl
– Til tross for kleskoder kan du gjøre antrekket mer personlig ved å fokusere på tilbehør. En fin veske, et oppsiktsvekkende smykke eller et par spenstige sko kan bidra til å skape din egen signaturstil, tipser hun og fortsetter:
– Lag på lag kan også gjøre en forskjell. En enkel, hvit genser får plutselig det lille ekstra med en bluse med blomster eller blonder under.
Franskinspirert garderobe
Mye av tilbehøret i garderoben får hun dessuten nytte av fra mandag til søndag. Denne vinteren har Clara forelsket seg i et par skoletter fra Chloé, som hun går i både på jobb og fritid.
– Jeg har brukt dem hele tiden denne sesongen, enten med et par jeans i helgen eller med skjørt på kontoret. Jeg liker dem så godt at jeg like gjerne gikk til innkjøp av tre like par i forskjellige farger, ler Texier.
Med parisisk opphav har 40-åringen en forkjærlighet for en lang liste med flere franske motemerker som Isabel Marant, Sandro og Vanessa Bruno. I klesskapet har hun også laget plass til eksklusivt tilbehør fra blant annet Chanel, Valentino og Balenciaga.
På grunn av en fullspekket timeplan shopper hun nesten aldri i «vanlige» butikker, men får effektivt fylt opp garderoben likevel.
– Det er alltid masse annet interessant å finne på sammen med barna, på jobb eller med venner. Derfor foretrekker jeg heller å shoppe i nettbutikker sent på kveldstid eller tidlig på morgenen.
Publisert:
Publisert: 02.02.2014 11:29
Oppdatert: 16.02.2016 13:18
divider
Finn mer innhold om:
Stil
Klær
Klassisk
Kontorjobb
Jobbintervju
Relaterte artikler
NYHETER
10 stilsikre personer du bør følge på Instagram
Fjern fra favoritter
MOTE
Dette er toppen alle vil ha i vår - slik får du den billig
Fjern fra favoritter
SKJØNNHET
Slik bruker du dressbuksen - fire forskjellige antrekk
Fjern fra favoritter
KJENDIS
Lær av proffene: 10 jobbantrekk til inspirasjon
Fjern fra favoritter
KLÆR
MinStil: Sumaia Hassan
Fjern fra favoritter
MOTE
Slik styler du «boyfriend»-jeansen - 4 ulike antrekk
Fjern fra favoritter
KLÆR
Slik styler du skinnbuksen til hverdags, jobb og fest
Fjern fra favoritter
Gi oss tilbakemelding
Hvordan var din opplevelse av Minmote.no i dag?
😔😕😍
Send tilbakemelding
minmote-logo
Ans. redaktør og adm. direktør: Gard Steiro
Nyhetsredaktør: Tora Bakke Håndlykken
Utviklingsredaktør: Øyvind Brenne
Magasinredaktør: Jane Throndsen
Politisk redaktør: Hanne Skartveit
© Verdens Gang AS Minmote
Alt innhold er opphavsrettslig beskyttet. Minmote arbeider etter Vær Varsom-plakatens regler for god presseskikk. Minmote har ikke ansvar for innhold på eksterne nettsider som det lenkes til.
VG sentralbord: 22 00 00 00
Adresse: Akersgata 55, 0150 Oslo
Om MinMotePersonvernerklæring og
InformasjonskapslerMine data og mine valg